Bergen Nasjonale Opera

Bergen Nasjonale Opera (BNO) (tidligere Den Nye Opera) i Bergen er en stiftelse som ble etablert i 2005 gjennom et samarbeid mellom Bergen Filharmoniske Orkester, Den Nationale Scene, Grieghallen AS og Festspillene i Bergen. I 2007 ble også Opera Vest innlemmet i stiftelsen, som har som formål å være regional opera for Vestlandet.

I tillegg til profesjonell operavirksomhet skal Bergen Nasjonale Opera også gi et musikkpedagogisk tilbud tilrettelagt for barn og ungdom.

Virksomheten støttes av Kultur- og kirkedepartementet, Norsk kulturråd, Hordaland fylkeskommune, Bergen kommune, samt flere fond, foreninger og private støttespillere.

Operasjefer 
 2005 – 2007 Stein Olav Henrichsen (konstituert operasjef)
 2007 – 2010 Stein Olav Henrichsen
 2010 – 2020 Mary Miller
 2021 – Eivind Gullberg Jensen

Operaorkestre 
Bergen Nasjonale Opera samarbeider med følgende orkestre i sine oppsetninger:
 Bergen Filharmoniske Orkester
 BIT20 Ensemble
 Ung Symfoni

Barn og unge

Skoleprosjekter
Bergen Nasjonale Opera driver flere prosjekter for barn og unge i skolen i samarbeid med BIT20 Ensemble.
Vi komponerer, vi!
Skriv en Opera!
Prosjekt Opera
Unge stemmer
Sommerakademi

Oppsetninger

Sesongen 2006 
 Tosca (Giacomo Puccini / Luigi Illica / Giuseppe Giacosa) Grieghallen.

Sesongen 2007-08 
 The Man Who Mistook His Wife for A Hat (Michael Nyman) Sandnes Kulturhus, Bodø Kulturhus.
 Lirendreieren (Magne Hegdal) Oslo Nye Trikkestallen. I samarbeid med Opera Sør.
 Carmen (Georges Bizet / Henri Meilhac / Ludovic Halévy) Grieghallen.
 L'Amour de loin (Kaija Saariaho / Amin Maalouf) Grieghallen.
 Valkyrien (Richard Wagner) Grieghallen.

Sesongen 2008-09 
 Melancholia (Georg Friedrich Haas / Jon Fosse) Grieghallen.
 Den flygende hollender (Richard Wagner) Grieghallen.
 Sounds Like You (Bent Sørensen / Peter Asmussen) Grieghallen. Urpremiere.
 Ridder Blåskjeggs borg (Béla Bartók / Béla Balázs) Grieghallen.
 Tolvskillingsoperaen (Bertolt Brecht / Kurt Weill) Grieghallen. Produsert av Berliner Ensemble.
 Eugene Onegin (Pjotr Tsjajkovskij) Bergenhus festning.

Sesongen 2009-10 
 Askepott (Vladimir Tarnopolski / Roald Dahl, oversatt av Klaus Hagerup) Grieghallen.
 Hypermusikal (Glenn Erik Haugland / Heidi Tronsmo) Logen Teater / Fjellheimen / Radøyhallen. Urpremiere.
 Operagalla m/ Barbara Frittoli, Grieghallen.
 Ophelias: Death by Water Singing (Henrik Hellstenius) Teatr Wielki, Polen.
 Figaros bryllup (Wolfgang Amadeus Mozart) Grieghallen.
 Anne Pedersdotter (Edvard Fliflet Bræin / Hans Kristiansen) Bergenhus festning.
 La traviata (Giuseppe Verdi / Francesco Maria Piave) Bergenhus festning.

Sesongen 2010-11 
 Veslefrikk (Knut Vaage / Torgeir Rebolledo Pedersen) Kulturhuset i Tromsø / Den Nationale Scene / Szeged National Theatre, Ungarn. Urpremiere.
 Alpha and More, gjestespill fra den polske nasjonalballetten.
 La bohème (Giacomo Puccini / Luigi Illica / Giuseppe Giacosa) Grieghallen.
 Hoffmanns eventyr (Jacques Offenbach / Jules Barbier / Michel Carré) Grieghallen.
 Hypermusikal (Glenn Erik Haugland / Heidi Tronsmo) Operahuset i Bjørvika.
 Oedipus Rex (Igor Stravinskij / Jean Cocteau) Grieghallen.
 Hans og Grete (Engelbert Humperdinck) Grieghallen.

Sesongen 2011-12 
 Et nytt rekviem (Wolfgang Amadeus Mozart / Christian Köhler / Jeroen Brouwers) Bodø Kulturhus / Peer Gynt-salen, Grieghallen / Sandnes Kulturhus / Brygga Kultursal, Halden.
 Siegfried (Richard Wagner) Grieghallen.
 L'Étoile (Emmanuel Chabrier) Grieghallen. 
 Pelléas og Mélisande (Claude Debussy) Logen Teater.
 Xerxes (Georg Friedrich Händel) Grieghallen.
 Askepott (Gioacchino Rossini) Grieghallen.

Sesongen 2012-13 
 Den listige lille reven (Leoš Janáček) Grieghallen.
 Marco Polo (Tan Dun) Grieghallen. 
 Alt om min familie (Atle Halstensen) Logen Teater.
 Fidelio (Ludwig van Beethoven) Grieghallen.

Referanser

Eksterne lenker
 Bergen Nasjonale Operas nettsted
 

Musikk i Bergen
Operahus i Norge